સારાંશ માટે દસ્તાવેજ: ડૉ. સ્વાતિ મોહન

ડૉ. સ્વાતિ હાલ લૉસ એંજલિસમાં છે. વાંચો એમની સાથેની વાતચીતના અંશો.

વર્ષોની કામગીરી બાદ સફળતાના છેલ્લા કેટલાક કલાકો કેવી રીતે વિત્યા?

આ બધું થોડું સપનાં જેવું છે. ગુરુવારે જે થયું એ સફળતાનું પ્રદર્શન હતું અને ગુરુવારે બધું યોગ્ય રીતે પાર પડવાનું જ હતું. 

જે હજારો લોકોએ આ પ્રોજેક્ટ પર કામ કર્યું છે એમણે એમનું દિલ, પોતાની આત્મા આમાં રેડી દીધી અને તમામે પોતાનું શ્રેષ્ઠ પ્રદર્શન કરવાનું હતું. 

શું આપને યાદ છે કે એ છેલ્લી મિનિટોમાં આપના દિમાગમં શું ચાલી રહ્યું હતું?

મિશન કમેન્ટેટર તરીકે હું ખૂબ ફોકસ હતી કે શું થઈ રહ્યું છે અને તેના આધાર પર મારે શું કહેવાનું છે. એ પળોમાં બધું પરફેક્ટ થવાનું હતું. 

જેવી એક બાબત બને કે હું એ જોઈ રહી હતી કે હવે આગળ શું બનવાનું છે. પછી ફરી આગળનો વિચાર. જે કંઈ થઈ રહ્યું હતું તેને સમજવા માટે ન તો મારી પાસે ઊર્જા હતી ન તો એનો સમય હતો. 

જ્યારે મે ટચડાઉનની જાહેરાત કરી અને લોકો ખુશી મનાવવા લાગ્યા ત્યારે એ અહેસાસ થયો કે અમે એ કરી દેખાડ્યું છે. અમે મંગળની સપાટી પર પહોંચી ગયા હતા અને જે જેવું વિચાર્યું હતું એ મુજબ જ એ બન્યું. 

તમે આઠ વર્ષથી આ પ્રોજેક્ટ સાથે જોડાયેલાં છો, આ ખૂબ લાંબો સમય છે, આ દરમિયાન કેવો અનુભવ થયો?

મને ખૂબ ગર્વ છે અને મારા માટે આ મીઠો અહેસાસ છે. અમે એક ટીમમાં આઠ વર્ષથી કામ કરી રહ્યા હતા અને અમે એક પરિવાર બની ગયા હતા. મને થોડું દુખ છે કે આવતા અઠવાડિયે કદાચ અમારા રસ્તાઓ અલગ થઈ જશે. પણ આનો ભાગ હોવું એ મારું સૌભાગ્ય છે. 

આ કામ માટે સૌથી પહેલી કુરબાની મેં જેની આપી એ છે મારી ઊંઘ. જે પળથી હાર્ડવેરને જોડવાનું કામ શરૂ થયું હું ફોન પર રહી કારણ કે અમે સતત પરીક્ષણ કરી રહ્યા હતા. ક્યારેક ફ્લાઇટ હાર્ડવેર જોડવાનું કામ, ક્યારેક એનું ટેસ્ટિંગ તો ક્યારેક બીજું કંઈ. મારો ફોન કાયમ મારી સાથે રહેતો હતો. 

મારા ફોનની બેટરી હંમેશાં ચાર્જ રાખતી જેથી કંઈ જરૂર પડે તો હું દરેક વાતનો જવાબ આપી શકું. સતત એ સ્તરની ઊર્જા જાળવી રાખવી થોડું ડરાવનારું રહ્યું. મારા પરિવારે પણ અનેક કુરબાનીઓ આપવી પડી. મારે ક્યારેય પણ ઑફિસ જવુ પડતું. ક્યારેક કોઈ સમસ્યા આવે તો લૅબ જવું પડતું. મારા પરિવારે મારો પૂરેપૂરો સાથ આપ્યો. 

નાસામાં આપની સફર કેવી રહી અને આ સફરમાં સૌથી સારા દિવસો કેવા હતા?

હું જ્યારે હાઈસ્કૂલમાં હતી ત્યારે મેં અંતરિક્ષના ક્ષેત્રમાં કેરિયર બનાવવાનો નિર્ણય કર્યો હતો. અમેરિકામાં...\nદસ્તાવેજની સમાન ભાષામાં સારાંશ:
નાસાનું અત્યાર સુધીનું સૌથી મહાત્વાકાંક્ષી મંગળ મિશન મંગળ ગ્રહ પર શરૂ થઈ ચૂક્યું છે. નાસાના આ અભિયાનમાં ભારતીય મૂળનાં ડૉ. સ્વાતિ મોહન પણ સામેલ છે. 

નાસાના પર્સાવિયરેન્સ પ્રોજેક્ટની માર્સ 2020 ગાઇડન્સ, નેવિગેશન ઍન્ડ કંટ્રોલ ઑપરેશન્સનાં મોવડી ડૉ. સ્વાતિ મોહન સાથે વૉશિંગ્ટનમાં હાજર બીબીસી સંવાદદાતા વિનીત ખરેએ વાતચીત કરી.